
Parlamentul  României

Camera  Deputaţilor
Comisia pentru Sănătate şi Familie
                     Nr. 28/ 345 / 1 august 2003

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 62/2003 pentru ratificarea acordurilor dintre Ministerul Sănătăţii şi Fondul Global de combatere a SIDA, tuberculozei şi malariei privind acordarea a două credite nerambursabile pentru combaterea HIV/SIDA şi tuberculozei, semnate la Geneva la data de 6 iunie 2003, trimis Comisiei pentru sănătate şi familie  spre dezbatere şi avizare în procedură de urgenţă  cu adresa nr.449 din 30 iunie 2003, comisia fiind sesizată în fond.


La întocmirea raportului, comisia a avut în vedere avizul favorabil al Consiliului Legislativ nr.943 din 27.06.2003, precum şi avizul favorabil al Comisiei juridice, de disciplină şi imunităţi din data de 2 iulie 2003.


În raport de obiectul şi conţinutul său, proiectul de lege face parte din categoria legilor ordinare.

                     PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                   Nr. 28/  345/ 1august 2003 

R A P O R T

asupra proiectului de Lege privind aprobarea Ordonanţei de urgenţă a Guvernului nr. 62/2003 pentru ratificarea acordurilor dintre Ministerul Sănătăţii şi Fondul Global de combatere a SIDA, tuberculozei şi malariei privind acordarea a două credite nerambursabile pentru combaterea HIV/SIDA şi tuberculozei, semnate la Geneva la data de 6 iunie 2003, 
Cu adresa nr.449 din 30 iunie 2003, Comisia pentru sănătate şi familie a fost sesizată cu dezbaterea şi avizarea în fond, în procedură de urgenţă, proiectului de Lege privind aprobarea Ordonanţei de urgenţă a Guvernului nr. 62/2003 pentru ratificarea acordurilor dintre Ministerul Sănătăţii şi Fondul Global de combatere a SIDA, tuberculozei şi malariei privind acordarea a două credite nerambursabile pentru combaterea HIV/SIDA şi tuberculozei, semnate la Geneva la data de 6 iunie 2003.

1. La întocmirea raportului, comisia a avut în vedere avizul Consiliului Legislativ  nr.943 din 27.06.2003 şi avizul favorabil al Comisiei juridice, de disciplină şi imunităţi din data de 02.07.2003.

Prezentul proiect de lege supus atenţiei Parlamentului spre aprobare,  are drept scop ratificarea a două acorduri de împrumut nerambursabil dintre Ministerul Sănătăţii şi Fondul Global de combatere a SIDA, tuberculozei şi malariei, semnate laGeneva la 6 iunie 2003.

De asemenea, proiectul de lege reglementează condiţiile care trebuiesc îndeplinite de către Guvernul României pentru acordarea primei tranşe de finanţare nerambursabilă, şi anume organizarea în condiţiile solicitate de Fondul Global a Unităţii de Management a Proiectului Băncii Mondiale în cadrul Ministerului Sănătăţii pentru a asigura coordonarea, gestionarea şi implementarea proiectelor privind combaterea HIV/SIDA şi tuberculozei. În proiectul de lege se mai prevede că persoanele juridice române, fără scop patrimonial contractate ca implementator în cadrul programelor respective sunt exceptate de la plata impozitului pe profit pentru veniturile realizate din finanţarea din credite nerambursabile de la FondulGlobal. Bunurile şi serviciile achiziţionate din ţară sau importate, care fac obiectul programelor privind combaterea HIV/SIDA şi tuberculozei în România, cu finanţare nerambursabilă de la Fondul Global sunt scutite de la plata taxelor vamale, a comisionului vamal şi a taxei pe valoarea adăugată.

Faţă de cele arătate, comisia propune Plenului Camerei Deputaţilor spre dezbatere şi aprobare proiectul de Lege privind aprobarea Ordonanţei de urgenţă a Guvernului nr. 62/2003 pentru ratificarea acordurilor dintre Ministerul Sănătăţii şi Fondul Global de combatere a SIDA, tuberculozei şi malariei privind acordarea a două credite nerambursabile pentru combaterea HIV/SIDA şi tuberculozei, semnate la Geneva la data de 6 iunie 2003, 

În raport de obiectul şi conţinutul său, proiectul de lege face parte din categoria legilor ordinare în conformitate cu  prevederile art.74 alin.(2) din Constituţia României.

2. La lucrările comisiei din ziua de  28.07.2003 , au fost prezenţi toţi cei 15 deputaţi.

Raportul comisiei a fost adoptat  în unanimitate .

În urma dezbaterii, Comisia pentru sănătate şi familie propune Plenului Camerei Deputaţilor admiterea fără modificări a proiectului de Lege privind aprobarea Ordonanţei de urgenţă a Guvernului nr. 62/2003 pentru ratificarea acordurilor dintre Ministerul Sănătăţii şi Fondul Global de combatere a SIDA, tuberculozei şi malariei privind acordarea a două credite nerambursabile pentru combaterea HIV/SIDA şi tuberculozei, semnate la Geneva la data de 6 iunie 2003.

                       PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.FARM.ION BURNEI

